text: 中東菜，真係好少地方有得食。去到灣仔修頓，一定要試! 食過幾次，非常難忘。大部分清真餐廳嘅菜式都係以咖哩或者煎炸野為主，但喺 Oh Food，我可以品嚐特別嘅中東菜。最中意佢嘅燉菜，燉得夠火喉，非常入味 juicy。咁熱嘅天氣，最想食嘅 juicy 嘅野。前菜一定要食，有Hummus，雜菜，鷹咀豆，等等。將材料打成蓉，配上橄欖油同香料，非常開胃。同埋又香又滑。仲有，大熱天時，飲返杯薄荷檸檬就透心涼喇! 咁啱有新鮮出爐嘅果仁酥，梗係要試，酥脆，又不太甜，正。清真菜式可以如此美味~~